**JUDEȚUL VRANCEA Se aprobă,**

**CONSILIUL JUDEȚEAN Președintele**

**Direcția Arhitect Șef Consiliului Județean Vrancea**

**Directia juridica si administratie publica Nicușor HALICI**

**Direcția Tehnică și Investiții**

**Nr. 201/2286/04.08.2025**

**REFERAT**

**privind:** aprobarea delegării gestiunii unor activități specifice serviciului public de administrare a domeniului public și privat al Judetului Vrancea privind siguranța (semnalizarea) circulației rutiere, întreținerea rețelelor de drumuri județene și poduri, îndepărtarea arborilor căzuți, curățarea crengilor si toaletarea arborilor, în caz de forță majoră, precum și transportul și depozitarea materialului lemnos rezultat din respectivele operațiuni, întreținerea si reparațiile curente la imobilele aflate in proprietatea UAT Județul Vrancea

Domeniul public al județului Vrancea a fost atestat prin Hotărârea Guvernului nr. 630 din 30 iunie 2010 pentru modificarea anexei nr. 1 la Hotărârea Guvernului nr. 908/2002 privind atestarea domeniului public al judeţului Vrancea, precum şi al municipiilor, oraşelor şi comunelor din judeţul Vrancea cu modificările și completările ulterioare.

Gestionarea activităților referitoare la domeniul public și privat al judetului Vrancea se realizează în prezent prin structura funcțională din aparatul propriu de specialitate al Consiliului Judetean Vrancea.

Modalitatea prestarii organizării şi funcţionării serviciilor publice de administrare a domeniului public şi privat de administrare a domeniului public și privat al unitatilor administrativ teritoriale este reglementata de prevederile O.G nr. 71/2002.

Potrivit acestor prevederi, responsabilitățile privind exercitarea activităților necesare în vederea administrării domeniului public pot fi realizate prin două modalități principale, respectiv, gestiunea directă și gestiunea delegată.

**Gestiunea directa** se poate realiza în următoarele modalitati:

**a)**compartimentele pentru administrarea domeniului public şi privat, organizate în cadrul aparatului propriu al consiliilor judetene;

**b)**unul sau mai multe servicii publice, specializate şi autorizate conform legii, având personalitate juridică şi buget propriu, organizate în subordinea consiliilor judeţene;

**c)**societăţi reglementate de Legea societăţilor nr. [31/1990](https://idrept.ro/00078665.htm), înfiinţate de autorităţile deliberative ale unităţilor administrativ-teritoriale respective.

În cazul gestiunii directe autorităţile administraţiei publice locale îşi asumă nemijlocit toate sarcinile şi responsabilităţile privind organizarea, conducerea, finanţarea, gestionarea şi controlul funcţionării serviciilor de administrare a domeniului public şi privat, respectiv administrarea şi exploatarea infrastructurii aferente.

**Gestiunea delegata** este modalitatea prin careautorităţile administraţiei publice locale pot apela pentru realizarea serviciilor la unul sau la mai mulţi operatori cărora le încredințează, în totalitate sau numai în parte, în baza unui contract de delegare a gestiunii, sarcinile şi responsabilitățile proprii cu privire la gestiunea propriu-zisă a serviciilor, precum şi la administrarea şi exploatarea infrastructurii edilitar-urbane necesare realizării serviciilor.

Modalitatea de gestiune a serviciului de administrare a domeniului public si privat se stabileşte prin hotărâri ale autorităţilor deliberative ale unităţilor administrativ-teritoriale, în baza unui studiu de fundamentare/ oportunitate, document prin care se recomanda soluția optima privind modul de gestionare a serviciului.

Indiferent de forma de gestiune adoptată, activităţile specifice serviciilor de administrare a domeniului public şi privat se organizează şi se desfăşoară pe baza unui caiet de sarcini şi a unui regulament de serviciu, prin care se stabilesc nivelurile de calitate şi indicatorii de performanţă ai serviciilor, condiţiile tehnice, raporturile operator-utilizatori, precum şi modul de tarifare, facturare şi încasare a contravalorii serviciilor furnizate/prestate.

Caietul de sarcini şi regulamentul de serviciu se aprobă de consiliile locale ale comunelor, oraşelor, municipiilor şi sectoarelor municipiului Bucureşti, consiliile judeţene şi/sau de Consiliul General al Municipiului Bucureşti.

Prin Hotărârea Consiliului Judetean Vrancea nr. 46/03.04.2025 a fost aprobată înființarea societății de interes județean, SERVICII PUBLICE VRANCEA SRL, persoana juridica de drept privat sub autoritatea Consiliului Judetean Vrancea având ca asociat unic Unitatea Administrativ Teritoriala -Județul Vrancea.

Potrivit Statulului societății, aprobat prin actul administrativ mai sus mentionat, obiectul principal de activitate il reprezinta lucrările de construcție a drumurilor si autostrăzilor.

Obiectele secundare de activitate vizeaza activitati care au ca scop, printre altele executarea unor lucrari si prestarea unor servicii privind intretinerea unor bunuri care fac parte din domeniul public si privat al judetului si dezvoltarea activitatilor in legatura cu aceste bunuri.

Avand în vedere aspectele mai sus prezentate, in vederea identificarii unei solutii optime privind modul de gestionare a domeniului public si privat al judetului, intre Consiliul Judetean Vrancea si Societatea Consultanta si Analiza Oana S.R.L. a fost incheiat contractul de prestari servicii nr. 9730/05.06.2025 avand ca obiect întocmirea unui studiu de fundamentare/ oportunitate in acest sens.

In caietul de sarcini anexa la contractul de servicii, s-a solicitat consultantului sa intocmeasca urmatoarele documente specifice prestarii serviciului public:

* Regulamentul privind delegarea unor activități specifice serviciului public de administrare a domeniului public și privat;
* Caietul de sarcini privind delegarea unor activități specifice serviciului public de administrare a domeniului public și privat;
* Modelul Contractului de delegare a gestiunii unor activități specifice serviciului public de administrare;
* Metodologia de fundamentare a nivelului prețurilor pentru plata serviciilor de administrare a domeniului public și privat.

Prin procesul verbal nr. 50515/08/29.07.2025 consultantul a predat Consiliului Judetean Vrancea documentele produse in baza contractului de prestari servicii.

Potrivit concluziilor Studiului de oportunitate, solutia optima a delegarii gestiunii serviciului de administrare a domeniului public al judetului Vrancea este aceea a gestiunii directe.

La fundamentarea acestei propuneri, consultantul a luat in calcul structura specifica si obiectele de activitate ale Societatii Servicii Publice Vrancea S.R.L.

Fata de aceste considerente propunem initierea unui proiect de hotarare privind aprobarea delegării gestiunii unor activități specifice serviciului public de administrare a domeniului public și privat al Judetului Vrancea privind siguranța (semnalizarea) circulației rutiere, întreținerea rețelelor de drumuri județene și poduri, îndepărtarea arborilor căzuți, curățarea crengilor si toaletarea arborilor, în caz de forță majoră, precum și transportul și depozitarea materialului lemnos rezultat din respectivele operațiuni, întreținerea si reparațiile curente la imobilele aflate in proprietatea UAT Județul Vrancea.

Arhitect Șef Sef serviciu,,

Pavel Oana Ciobotaru Laura

Director executiv, Șef Serviciu,

Iordache Romeo Stanciu Claudia

Director executiv, Șef serviciu,

Rogozeanu Veronica Mihalcia Valentin